Mhlupheki - uMthwakazi ReviewIsomiso esingaka?Indlala engaka?Soneni na?Sidleni kabani na ?Sazula lamazwe kwenzenjani ?Sabuzana saswel'umphenduliSaphela isizwe sika MatshobanaEzingozini zemigwaqoEmgodini yegolideNgomashay'abhuqe umkhuhlan'omdalaNawe Limpopo kawusuthi ngani ngokuginy' abafowethuZenzan'iziqwicha mfundo ze sizwe sikaMatshobanaZithin' iNyanga le Zangoma?Azisanuki ngani izanunse zako MhlanhlandlelaWakhothama okaKhumalo ingcitshi zasabalalaYasala kubani intonga yobukhosi lobuhlakani bukaMthwakaziNgiyabuza bayisa ?Lo ngumhlambi ononiswe ngumkhawuzaneNgokuswel'abelusiAmasiko aseyize kuzuluYini esiyizilayo?Yikuphi esikuhloniphayo?Sikuph'isithunzi se sizwe sika MagebaIsimo sitshintshil'ezweni.Ukuhlupheka sokuligama lamiYebo yimi uMhluphekiOhlutshwe ngokuncindezelwa ilanga libalele amazwe ahlebelanaIndlukula abayethul'ekhanda likaNgwalongwalo abathakathi bazitshobingelaIsilo esithukuthelele ukugadlaMamo wath'esadla ezinye wadlezinye"ezinye zadliwa ngamanqe".Mina ngadela konkeElam'hawu les'jula kwadliwa ngumuhlwaSenga phenduk'igwala lakoBulawayo.Sengiyis'phepheli emazweni abondlebe zikhany'ilangaBaphi abafo labafokazana bahlomeZikuph'induna zebuthoAzibuy'emahlangen'inkabi le nkunzi zikaGodlwayoINgungu yasempumalanga isikhale kwanelaGiya Sanunse kukhona engikuzwayoAbakuzwileyo bazise abangakuzwangaInhlupheko kaMhluphek'isemaphethelweniVungazela sa vunguvungu senguquko nami ngikhombe ngophakathi ngehlobo elizayo.Tags: KoBulawayo, Mhlupheki,
